Woord-Skatte Gemyn op Tsumeb: MARCUS BORG
geplaas deur Johannes de Koning om 11:14
Jaco de Beer 03 Desember 2014 12:18
Dit is snaaks dat die NG kerk wat homself nog ‘n gereformeerde kerk noem byna geen van die gereformeerde teoloë se materiaal lees of resenseer nie. Maar hulle is fluks by al die ander vreemde ouens. As die NG kerk en dan Kerkbode so gesonde tydskrif is om te lees, waarom sien mens geen boek van 'n gesonde gereformeerde bron wat aanbeveel word nie.
Ek het nou al by verskeie hoë geplaastes in die NG kerk gesien hoe hulle Spong, Borg, en verskeie Roomse teoloë se boeke aanbeveel en lees. Ek het nog geen oud of hedendaagse gereformeerde skrywer gekwoteer of aanbeveel gesien by hulle nie.
Dit skep mos duidelik by mens die indruk wat hulle verkies. Dit is beslis nie gereformeerde bronne en lering nie. Mense soos Sproul, Ferguson en 'n magdom hedendaagse uiters bekwame gereformeerde leraars verskyn glad nie op hul radar nie. Maar mistieke, liberale en Roomse skrywers is hoog op hul agenda. Dit laat ernstige vrae. Mens se teologiese aptyt weerspieël jou hart.
Johannes de Koning 03 Desember 2014 12:29
vreemd, ja, baie vreemd...
Henrietta 03 Desember 2014 15:25
Baie dankie, dis baie leersaam. Ek dink nie die kerkleiers wat hierdie mense so kwistig aanhaal en/of hul boeke resenseer is onbewus van mense soos Borg se Godsbeskouings, Christologie, Skrif- of ander beskouings nie. Dit is eerder 'n sug na aanvaarding, 'n mode-denke, en hulle wil nie "uit pas wees" met die heersende "mode" nie. Dit is soos Jaco hierbo sê: hul teologiese aptyt weerspieël hul hart.
Johannes de Koning 03 Desember 2014 15:35
Dankie. Ja, dit gaan hoegenaamd ook nie oor haarklowery oor ondergeskikte of randsake nie. Die kern van die evangelie is op die spel. 'n Mensgemaakte program tot sosiale verbetering of die kruisevangelie wat sondaars van skuld en sonde verlos!